..Peel banana, peel, peel banana.... Nii algab üks hästi lõbus lõkketule tants. Ei, üldsegi mitte paganlik rituaal, lithaslt väga lõbus ja veidi totakas tants, mis pärast reedeõhtust suurt lõkkeõhtut teatud ringkondades väga populaarseks on muutunud. Nii populaarseks, et laupäeva hommikul ärkasin üles ning peas kummitava laulu pärast sõin hommikusöögiks röstsaia banaaniga -  "squash banana, squash, squash banana".  Aga tegelikult tahtsin kirjutada hoopis reedeõhtusest lõkkeõhtust. Vabaõhu noortetöö inglise moodi ehk ilutulestiku- ja lõkkeõhtu kallava vihma all. Nice. Päriselt ka.  Olime ühe koguduseliikme hiiglaslikus kaheosalises tagaaias ning kolmest kohalikust kogudusest oli kohal üle 60 noore. Päris hea saavutus selle kohta, et vihma tõesti kallas nagu oavarrest. Sain oma vihmakindla jaki tõsiselt proovile panna ning tuli välja, et tegu on väga eeskujuliku  rõivaesemega.